hotchpotch/miracl-hf-unified huggingface dataset:
অরিগামি
অরিগামি () হলো কাগজের একধরনের কাজ যা প্রায়ই জাপানি সংস্কৃতিতে ব্যবহার হয়। তবে আধুনিক ব্যবহারে "অরিগামি" শব্দটি কাগজের কাজসহ এরকম সকল কাজকেই বোঝানো হয়। অরিগামির কাজ হলো কাগজকে বিভিন্ন প্রক্রিয়াতে নানান রূপ দেওয়া। অতীতে অরিগামির কাজে শুধুমাত্র কাগজ ব্যবহার হলেও বর্তমানে আঠা, অঙ্কন ইত্যাদি ব্যবহার করা হয়। তবে অরিগামি অনুশিলনকারীরা মাঝে মাঝে কাগজের সাথে অন্যান্য উপকরণ ব্যবহার করে করা কাজকে কিরিগামি বলে থাকেন যদিও চীনের কাগজের-কাজে কেটে খণ্ড করা কাগজের ভিন্ন বৈশিষ্ট্য রয়েছে। অরিগামি বেশীরভাগ সময় ঠোঙা তৈরির মতো কাজে ব্যবহার হয়।
এটি একটি জাপানী ঐতিহ্য। কেবল শিশু নয়, বড়দের কাছেও এটি সমান জনপ্রিয়। এক খন্ড কাগজ আদৌ না-কেটে এবং কোনোরূপ আঠা ব্যবহার না-করে কেবল ভাঁজ করে জীব-জন্তু, পাখি ইত্যাদির রূপ দেয়া হয়। অল্প কয়েকটি সরল ভাঁজের মাধ্যমে ওরিগামি-র একেকটি অংশ তৈরি করা হয়, আর এমন অনেকগুলো অংশকে একত্র করে আরও জটিল আকৃতি তৈরি করা হয়। বিশেষ করে হাঁসের মত দেখতে ওরিগামিটি বেশ পরিচিত। এখন কেবল জাপানে নয় পৃথিবীর বিভিন্ন দেশে ওরিগ্যামি একটি প্রিয় খেলা। পালা-পর্ব্বনে ওরিগ্যামির প্রতিযোগিতা অনুষ্ঠিত হয়ে থাকে।
অরিগামি প্রধানত ইউরোপ এবং এশিয়া মহাদেশে অনুশীলন হয়। ধারনা করা হয় যে ২০ শতাব্দী থেকে অরিগামি অনুশীলন করা হয়।
১৮৬৯ কাছাড় ভূমিকম্প
১৮৬৯ কাছাড় ভূমিকম্প ১০ জানুয়ারি সংগঠিত হয় যার তীব্রতা ৭.৪ পরিমাপ করা হয় এবং এর সর্বোচ্চ তীব্রতা ৭ মাত্রার ("ধ্বংসাত্মক") ইএমএস-৯৮ ছিল। দুইজন লোক এতে মারা যায় এবং ব্যপক ক্ষয়ক্ষতি হয়।উৎস
এসপেরান্তো
এসপেরান্তো (, , ) একটি নির্মিত আন্তর্জাতিক সহায়ক ভাষা। এই ভাষাতে সারা বিশ্বে প্রায় ২০ লক্ষ লোক কথা বলেন, ফলে এটিই বিশ্বের সবচেয়ে বেশি কথিত নির্মিত ভাষা।
পোল্যান্ডের চক্ষুচিকিৎসক লুডভিক জামেনহোফ এসপেরান্তোর বর্ণনা দিয়ে প্রথম বইটি রচনা করেন, যার শিরোনাম ছিল "; বইটি ১৮৮৭ সালের ১৪ই জুলাই পোল্যান্ডের ওয়ারস' শহরে প্রথম প্রকাশিত হয়।
এসপেরান্তো নামটি জামেনহোফের ছদ্মনাম " থেকে এসেছে; তিনি এই নামেই "Unua Libro" রচনা করেন।
শাহজালাল সার কারখানা
শাহজালাল সার কারখানা হল বাংলাদেশের সব থেকে বড় সার কারখানা। এটা সিলেট জেলার ফেঞ্চুগঞ্জ উপজেলায় এনজিএফএফে অবস্থিত। এই প্রকল্পটি বাংলাদেশের প্রধানমন্ত্রী শেখ হাসিনা উদ্বোধন করেন। চীন সরকারের সহযোগিতায় প্রায় ৩ হাজার ৯৮৬ কোটি টাকা বৈদেশিক ঋণসহ মোট ৫ হাজার ৪০৯ কোটি টাকা ব্যয়ে এই প্রকল্প বাস্তবায়নের উদ্ভোধন করা হয়।
১৯৭৬ সালে পি.০.২৭-এর ২য় সংশোধনীর মাধ্যমে ‘বাংলাদেশ পেপার এবং বোর্ড কর্পোরেশন’, ‘বাংলাদেশ ফিটার’, ‘রাসায়নিক এবং ফার্মাসিউটিক্যাল কর্পোরেশন’ এবং ‘বাংলাদেশ ট্যানারি কর্পোরেশন’কে একত্রে সংযোগ করে দেশের ইন্ডাস্ট্রি খাতে সবথেকে বড় প্রতিষ্ঠান বাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি) গঠন করা হয়। বর্তমানে বিসিআইসির ১৩টি প্রতিষ্ঠান সক্রিয় আছে যার মধ্যে ৬টিই হচ্ছে ইউরিয়া সার কারখানা। এই ৬টি ইউরিয়া সার কারখানার বার্ষিক উৎপাদন ক্ষমতা ২৩ কোটি এমটি। পুরনো হয়ে যাওয়ার কারণে ৬টি সার কারখানার উৎপাদন ক্ষমতা কমে গেছে। বর্তমানে ইউরিয়া সারের চাহিদা প্রতিবছর এক মৌসুমে শুধু ৩০ লাখ এমটি। এই চাহিদা দিন দিন বৃদ্ধি পাচ্ছে। তাই এ চাহিদা মেটানোর জন্য বাংলাদেশ সরকারের পক্ষ থেকে ফেঞ্চুগঞ্জে "শাহজালাল সার কারখানা" নামে আধুনিক প্রযুক্তিসম্পন্ন, শক্তি সাশ্রয়ী এবং পরিবেশবান্ধব সার কারখানা নির্মাণের পদক্ষেপ নেয়া হয়, যার বার্ষিক উৎপাদন ক্ষমতা এমটি।
এটা আশা করা হয়েছিল যে কারখানাটি ২০১৬ সালের জানুয়ারি থেকে টার বাণিজ্যিক কার্যক্রম শুরু করবে। শাহজালাল সার প্রকল্পের নির্মাণ কাজ শেষ হওয়ার পর প্রতিবছর বিদেশ থেকে ৫,৮০,৮০০ এমটি ইউরিয়া সার আমদানি কমে যাবে, ফলে, কষ্টার্জিত বৈদেশিক মুদ্রার সাশ্রয় হবে। তাছাড়া, কারখানায় উৎপন্ন ইউরিয়া সার ব্যবহারের ফলে খাদ্য নিরাপত্তা নিশ্চিত হবে এবং উৎপন্ন সার খাদ্য উৎপাদনে সহায়ক ভূমিকা রাখবে।
লতিফগঞ্জ ইসলামিয়া ফাজিল(ডিগ্রী) মাদ্রাসা
লতিফগঞ্জ ফাজিল (ডিগ্রী) মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি ইসলাম ধর্মীয় উচ্চ শিক্ষা প্রতিষ্ঠান বা মাদ্রাসা।
লতিফগঞ্জ ইসলামিয়া ফাজিল (ডিগ্রী) মাদ্রাসাটি চাঁদপুর জেলার ফরিদগঞ্জ উপজেলার লাউতলী ও আর্দশ গ্রামের মূল সড়কের বাম পাশের সংযোগস্থলে অবস্থিত। প্রতিষ্ঠানটি দক্ষিণমুখী, এর চারপাশে পাকা দেওয়াল বেষ্টিত।
এই প্রতিষ্ঠানটি ১৯০৪ সালের ৪ঠা জানুয়ারি তার প্রাতিষ্ঠানিক কার্যক্রম শুরু করে একটি টিনের ঘর দিয়ে, পরে ক্রমান্বয়ে এর উন্নতি লাভ করে। ১৯৬২ সালে ১লা জুলাই বাংলাদেশ মাদ্‌রাসা শিক্ষা বোর্ড হতে এটি স্বীকৃতি লাভ করে এবং ২০১৩ সালের ১৩ জুন এর শেষ স্বীকৃতি লাভ করে।
পিরি রেইসের মানচিত্র
পিরি রেইসের মানচিত্র ১৫৫৩ সালে অঙ্কিত একটি বিশ্ব মানচিত্র যেটি মধ্যযুগের মানচিত্রাঙ্কনবিদ পিরি রেইস কর্তৃক প্রস্তুতকৃত।
এই মানচিত্রটি হরিণের চর্মে অঙ্কিত এবং বিভিন্ন বর্ণনায় এর মাপ হচ্ছেঃ ৯০ সে.মি. × ৬৩ সে.মি., ৮৬ সে.মি. × ৬০ সে.মি., ৯০ সে.মি. × ৬৫ সে.মি., ৮৫ সে.মি. × ৬০ সে.মি., ৮৭ সে.মি. × ৬৩ সে.মি., এবং ৮৬ সে.মি. × ৬২ সে.মি.।
জরাসন্ধ
জরাসন্ধ () ছিলেন মগধের রাজা। হিন্দু মহাকাব্য মহাভারত অনুযায়ী তিনি ছিলেন বৃহদ্রথ রাজবংশধর। তার পিতা বৃহদ্রথ এই রাজবংশের প্রতিষ্ঠাতা। জরাসন্ধ একজন মহাবীর ও মহারথী হিসেবে মহাভারতে চিহ্নিত হয়েছেন। তার সাথে যাদবদের শত্রুতা ছিলো।
জরাসন্ধ শব্দটি দুইটি সংস্কৃত শব্দের সন্ধিতে গঠিত। শব্দ দুইটি হলো "জরা" ও "সন্ধ"। "সন্ধ" অর্থ হলো যুক্ত করা। "জরা" নামক এক রাক্ষসী জরাসন্ধের দুইটি অর্ধাংশ জুড়ে পুর্ণ মানবাকৃতি দিয়েছিলো। তাই তার নাম জরাসন্ধ।
জরাসন্ধের পিতা রাজা বৃহদ্রথের বিয়ে হয়েছিল কাশীর রাজার যমজ দুই কন্যার সাথে। রাজা তার দুই স্ত্রীকেই সমান ভালোবাসতেন, কিন্তু কারো কোন সন্তান ছিলো না। ঋষি চন্দকৌশিক একবার তার কাছে এলো এবং একটি একটি মন্ত্র পড়া আম তাকে দিয়েছিলো বর হিসেবে, যে আম তার স্ত্রীদের খাওয়ালে তারা  সন্তান জন্ম দিতে পারবে। বৃহদ্রথ আমটি দুই ভাগ করে দুই স্ত্রীকে খাওয়ালেন। এর ফলে দুই স্ত্রী অর্ধেক বাচ্চার জন্ম দিলো। রাজা রেগে গিয়ে অর্ধাংশ দুইটি বনে ফেলে দিতে নির্দেশ দিলেন। সেই বনে জরা নামক এক রাক্ষসী বসবাস করতো। সে দুইটি অর্ধাংশ দেখতে পেলো এবং অর্ধাংশ দুইটি যুক্ত করে একটি পূর্ণ বাচ্চা বানালো। জরা বাচ্চাটিকে রাজার কাছে নিয়ে গেলো এবং ফেরত দিয়ে দিলো। জরা বাচ্চাটির দুইটি অংশ জুড়ে দিয়েছিলো, তাই বাচ্চাটির নাম রাখা হলো জরাসন্ধ।
চন্দকৌশিক ভবিষ্যতবানী করলেন যে, এই বাচ্চা বড় হয়ে মহান যোদ্ধা হবে এবং সে শিবের একজন ভক্ত হবে।
কলিঙ্গের রাজকুমারী ভানুমতিকে দুর্যোধন বিয়ে করেছিলো। সে তার স্বয়ম্বর থেকে ভানুমতিকে উঠিয়ে নিয়ে আসে। অনুষ্ঠানে উপস্থিত সবাই বাধা দিলে কর্ণ তাদের সাথে যুদ্ধে লিপ্ত হয় এবং সবাই পরাজিত হয়। জরাসন্ধ কর্ণকে একক যুদ্ধে আহবান করে এবং পরাজিত হয়। সে প্রাণভিক্ষা চাইলে কর্ণ তাকে মাফ করে দেয়।
জরাসন্ধ দ্রৌপদীর স্বয়ম্বরে উপস্থিত হয়, কিন্তু প্রতিযোগীতায় হেরে যায়।
কৃষ্ণের পরামর্শে ভীম জরাসন্ধের সাথে যুদ্ধে লিপ্ত হয়। যুদ্ধে জরাসন্ধ হেরে যায়। ভীম তাকে হত্যা করে।
সহদেব (মগধ)
সহদেব () মহাভারত অনুযায়ী বৃহদ্রথ রাজবংশের একজন শাসক। তিনি জরাসন্ধের পুত্র। জরাসন্ধের মৃত্যুর পর সহদেব মগধের রাজা হয়েছিলেন।
পুরাণ অনুযায়ী তিনি কুরুক্ষেত্র যুদ্ধে অংশগ্রহণ করেন ও মারা যান।
গাঙ্গোর (চলচ্চিত্র)
গাঙ্গোর ইতালীয় পরিচালক ইটালো স্পিনেলি পরিচালিত ২০১০ খ্রিস্টাব্দে মুক্তিপ্রাপ্ত একটি বহুভাষী, স্বাধীন চলচ্চিত্র। ইতালীয় এই চলচ্চিত্রটি মহাশ্বেতা দেবীর "চোলি কে পিছে" নামক একটি ছোটগল্পটি অবলম্বনে নির্মিত। ভারতের পুরুলিয়া জেলার বিভিন্ন এলাকাজুড়ে এই চলচ্চিত্রটি বাংলা, সাঁওতালি ও ইংরেজি ভাষায় দৃশ্যগ্রহণ করা হয়। পরে এটির ইতালীয় ভাষায় ভাষান্তর করা হয়। "৫ম রোম আন্তর্জাতিক চলচ্চিত্র উৎসব"-এ চলচ্চিত্রটি প্রদর্শিত হলে, দর্শকবৃন্দ দাঁড়িয়ে চলচ্চিত্রটির কলাকুশলীদের অভ্যর্থনা জানান।
এই চলচ্চিত্রটি "নিউ জার্সি দক্ষিণ এশীয় স্বাধীন চলচ্চিত্র উৎসব"-এ শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেতা এবং শ্রেষ্ঠ অভিনেতার পুরস্কার জিতেছে। ২০১১ সালে চলচ্চিত্রটি "১০ম থার্ড আই এশীয় চলচ্চিত্র উৎসব"-এ নেটপ্যাক জুরি পুরস্কার জয় করে। "১৩তম সিনেম্যানিলা আন্তর্জাতিক চলচ্চিত্র উৎসবে"- এটি ফিলিপিনো পরিচালক লিনো ব্রোকার পর সবচাইতে বেশি পুরস্কার জয় করে।
উপেন একজন অভিজ্ঞ চিত্র-সাংবাদিক, সে পশ্চিমবঙ্গের পুরুলিয়ার একটি অনুন্নত অঞ্চলে আসে সেখানকার দরিদ্র নারীদের উপর সহিংসতা সম্পর্কে প্রতিবেদন লিখতে। গাঙ্গোর তার সন্তানকে দুধপান করাচ্ছিল এমন সময় উপেন সেখানে এসে পড়ে। উপেন তার প্রতিবেদনে ব্যবহার করার জন্য গাঙ্গোরের সেই দৃশ্য ক্যামেরাবন্দি করে। ছবিটির কথা গ্রামবাসী জানতে পারলে তারা গাঙ্গোরকে গ্রাম থেকে বের করে দেয়। পুলিশ তাকে জোরপূর্বক থানায় নিয়ে যায় ও সেখানে তার গণধর্ষণ লরা হয়। এদিকে, উপেন তার মূঢ়তা উপলব্ধি করে এবং তীব্র নিপীড়িত সহিংসতার মধ্য দিয়ে প্রসূত তার খোঁজে পুরুলিয়া ফিরে যায়। কিন্তু গাঙ্গোর সেখানে ছিল না। উপেন, গাঙ্গোরের সন্ধানে আরও জোর দে, একদিন সে তাকে খুঁজে পায়; কিন্তু ততদিনে গাঙ্গোর একজন পতিতায় পরিণত হয়েছে। গাঙ্গোর এবার নিজে তার ব্লাউজটি খুলে নিয়ে উপেনকে ছবি তুলতে অনুরোধ করে, জানায় যে, পুলিশ ধর্ষণের সময় তার শরীরকে কিভাবে জন্তুর মত উপভোগ করেছিল। Upin runs away from her falling on the railway track and comes under the wheels of train. ঘটনাটি গণমাধ্যমের মনোযোগে আসে; এবং গাঙ্গোরের মামলাটি আদালত পর্যন্ত পৌঁছয়। এই মামলার শুনানির দিন, সমাজকর্মী মেধার নেতৃত্বাধীন আদিবাসী নারীদের একটি দল পুলিশের নির্মমতার বিরুদ্ধে আদালত প্রাঙ্গনে তারা তাদের ব্লাউজ খুলে প্রতিবাদ জানায়।
মুনিম খান
মুনিম খান খান-ই-খানান মুঘল সম্রাট হুমায়ূন ও আকবর অধীনে একজন উচ্চপদস্থ সেনাপতি ছিলেন। তার উপাধী ছিলো"খান-ই-খানান," ১৫৬০ সালে সম্রাট আকবর তাকে এই উপাধী দিয়ে উপাধি দিয়ে ওয়াকিল পদে নিয়োগ করেন। আইন-ই-আকবরী গ্রন্থে পাওয়া যায় তার আসল নাম ছিলো মির্জা মুনিম বেগ ১৫৬৪ খ্রিস্টাব্দ পর্যন্ত এই পদে বহাল ছিলেন। তিনি সম্রাট আকবরের প্রধানমন্ত্রী হিসেবেও নিয়োগ পেয়েছিলেন। তারপর ১৫৬৪ সালে উজবেক বিদ্রোহ দমনের পর তিনি জৌনপুরের সুবাদার নিযুক্ত হন। পূর্বাঞ্চলের জেলাসমূহ তাঁর অধীনে ন্যস্ত করা হয়। ১৫৭৪-১৫৭৫ সালে তিনি বাংলা ও বিহারের সুবাদার ছিলেন। ১৫৭৪-৭৫ খ্রিস্টাব্দে সম্রাট আকবর মনসবদরি প্রথা প্রবর্তন করে মুনিম খানকে তৎকালীন সর্বোচ্চ পাঁচ হাজারী মনসবদারের মর্যাদা প্রদান করেন।
তার পূর্বপুরুষ আন্দিজান (বর্তমান উজবেকিস্তান) থেকে এসেছিলেন। তার বাবার নাম মিরান বেগ আন্দিজানি।
বাংলার সুলতান  দাউদ খান কররানী সম্রাট আকবরের বশ্যতা অস্বীকার করলে সম্রাট বাংলা আক্রমণের পরিকল্পনা করেন এবং মুনিম খানকে দাউদের বিরুদ্ধে প্রেরণ করেন। মুনিম খানের অভিযান ব্যর্থ হওয়ায় ১৫৭৪ খ্রিস্টাব্দে আকবর নিজেই দাউদের বিরুদ্ধে  অগ্রসর হন এবং হাজীপুর ও পাটনা থেকে দাউদকে বিতাড়ন করে রাজধানী প্রত্যাবর্তন করেন। দাউদের বিরুদ্ধে চূড়ান্ত অভিযানের ভার মুনিম খান ও টোডরমলের উপর ন্যস্ত করা হয়। মুনিম খান ২০,০০০ সৈন্য নিয়ে বাংলার দিকে অগ্রসর হন এবং বিনা বাধায় সুরজগড়, মুঙ্গের, ভাগলপুর ও কহলগাঁও অধিকার করে তেলিয়াগড়ি গিরিপথে পৌঁছেন। এখানে দাউদ প্রতিরোধ ব্যূহ রচনা করেন। মুনিম খানের নেতৃত্বে মুগল বাহিনী স্থানীয় জমিদারদের সাহায্যে রাজমহল পবর্তমালার মধ্য দিয়ে অগ্রসর হয়। মুনিম খান ১৫৭৪ খ্রিস্টাব্দের ২৫ সেপ্টেম্বর  বাংলার রাজধানী তান্ডায় প্রবেশ করেন। ১৫৭৫ খ্রিস্টাব্দে ৩ মার্চ সুবর্ণরেখা নদীর নিকট সংঘটিত তুকারয়ের যুদ্ধে দাউদ পরাজিত হয়ে পালিয়ে যান। তাঁর পশ্চাদ্ধাবন করে রাজা টোডরমল ভদ্রকে উপস্থিত হন। দাউদ কটক দুর্গে আশ্রয় গ্রহণ করেন। রাজা টোডরমল কটক অবরোধ করলে দাউদ নিরুপায় হয়ে সন্ধির প্রস্তাব দেন এবং ১২ এপ্রিল মুনিম খানের নিকট আত্মসমর্পণ করেন। উভয়পক্ষে সন্ধি স্বাক্ষরিত হয়। মুনিম খান রাজধানী তান্ডা থেকে গৌড়ে সরিয়ে নেন। কিন্তু গৌড় বহুকাল পরিত্যক্ত থাকায় বাসোপযোগী ছিল না।
১৫৭৫ সালের ২৩ অক্টোবর মুনিম খান প্লেগ রোগে মারা যান। তাঁর মৃত্যুর পর দাউদ খান ফিরে আসে ও গৌড় দখল করেন।
ফণিভূষণ চক্রবর্তী
ফণিভূষণ চক্রবর্তী (১৮৯৮ - ৮ মে, ১৯৮১) ছিলেন কলকাতা হাইকোর্টের প্রথম ভারতীয় স্থায়ী প্রধান বিচারপতি ও পশ্চিমবঙ্গ রাজ্যের ভারপ্রাপ্ত রাজ্যপাল।
ফণিভূষন ব্রিটিশ ভারতের জয়মন্টপে জন্মগ্রহন করেন। ১৯২৭ সালে আইনজীবি হিসেবে কলকাতা উচ্চ আদালতে যোগ দেওয়ার আগে তিনি ঢাকার জগন্নাথ কলেজ ও কলকাতার রিপন কলেজ ইংরেজির অধ্যাপক নিযুক্ত ছিলেন। ১৯৪৫ সালে তিনি হাইকোর্টের বিচারপতি হন। ১৯৫২ সালে ইংরেজ প্রধান বিচারপতি স্যার আর্থার ট্রেভর হ্যারিসের পরে তিনিই প্রথম ভারতীয় তথা বাঙ্গালী প্রধান বিচারপতির পদ অলংকৃত করেছিলেন। ১৯৫৬ সালে পশ্চিমবঙ্গের রাজ্যপাল ডাঃ হরেন্দ্র কুমার মুখার্জীর মৃত্যুর পরে সাময়িক ভাবে রাজ্যপালের দায়িত্ব পালন করেন কয়েক মাস। ১৯৫৮ সালে কর্মজীবন থেকে অবসর নেন ফণিভুষণ চক্রবর্তী।
ফণিভূষণ সাহিত্য সংস্কৃতি জগতে সুপরিচিত ছিলেন। তার রচিত বই এর নাম "মর্নিং ব্লসমস"।
জায়ান্দ জেলা
জায়ান্দ জেলা আফগানিস্তান এর দক্ষিণপূর্বে অবস্থিত বাগঝিজ প্রদেশের একটি বৃহত্তম জেলা। এখানকার জনসংখ্যা আনুমানিক প্রায় ১৮৬,০০০, যদিও ১৯৯০ এর দশকে মার্কিন যুক্তরাষ্ট্রের আন্তর্জাতিক উন্নয়ন সংস্থা (ইউএসএআইডি) কর্তৃক জনসংখ্যা ৪৬,৪০৩ জন বলে অবিহিত করা হয়। জেলাটির রাজধানী জায়ান্দ শহর।
জায়ান্দ জেলায় প্রায় ৩৮০ টির মত গ্রাম রয়েছে যেখানে অধিকাংশ বিভিন্ন রোগে আক্রান্ত এবং দারিদ্র সীমার নিচে বসবাস করে থাকে। এছাড়াও সেখানে কোন পাকা রাস্তা, কোন ডাক্তার বা চিকিৎসা ক্লিনিক সেবা এবং কোন বিদ্যালয়ের সুবিধা নেই।
ঢাকা নগর জাদুঘর
ঢাকা নগর জাদুঘর বাংলাদেশের রাজধানী ঢাকার দক্ষিণ সিটি করপোরেশন কার্যালয়ের নগর ভবনে অবস্থিত। ঢাকার ইতিহাসকে সংরক্ষণের জন্য এই ভবনের ষষ্ঠতলায় জাদুঘরটি প্রতিষ্ঠা করা হয়। 
ঢাকা শহরের ইতিহাস, ঐতিহ্য, স্মৃতি সংরক্ষণ ও নগরবিষয়ক গবেষণার জন্য ১৯৮৭ সালে রাজধানীতে প্রতিষ্ঠিত হয়েছে ‘ঢাকা নগর জাদুঘর’। এটি ঢাকা নগরী সম্পর্কিত জাদুঘর।
১৯৮৭ সালে ঢাকার ১৩৩, গ্রিন রোডের ‘জাহানারা গার্ডেন’ ছিল বেসরকারি উদ্যোগে প্রতিষ্ঠিত নগর জাদুঘরের প্রথম অস্থায়ী কার্যালয়। তবে পুরান ঢাকার পাঁচ ভাই ঘাট লেনের একটি বাড়িতে প্রথম প্রতিষ্ঠা করা হয়েছিল জাদুঘরটি। ১৯৯৬ সালের ২০ জুলাই নগর ভবনের ষষ্ঠতলার একটি সুপরিসর হলঘরে এটা স্থান লাভ করে। বর্তমানে এটা সরকারি প্রতিষ্ঠান এবং একটি ট্রাস্টি বোর্ডের মাধ্যমে পরিচালিত। 
এখানে সংরক্ষিত আছে ঢাকা নগরীর স্মৃতি সংক্রান্ত জানা-অজানা নানা বিষয়। ১০০ বছর আগের ঢাকার এ মানচিত্রটি ছাড়াও এখানে আছে প্রাক্‌-মোগল আমল থেকে বাংলাদেশ আমল পর্যন্ত ঢাকার সীমানার ধারাবাহিক বৃদ্ধির নকশা। ঢাকার ইতিহাস সম্বলিত ১০১টি দুর্লভ আলোকচিত্র রয়েছে এই নগর জাদুঘরে। এছাড়াও এই জাদুঘরে ঢাকার প্রথম ছাপাখানা ও নবাবি আমলের হুক্কা, উনিশ শতকে ঢাকার নবাবদের ব্যবহূত পানের বাটা, সে আমলের মুদ্রা, পানদানি, তামার বালতি, জগ, ড্রেসিং টেবিল, শাঁখা ও শাঁখা তৈরির করাত, বদনাসহ নানা উপকরণ। দুর্লভ আলোকচিত্রের মধ্যে আছে- পুরান ঢাকার রোজ গার্ডেন, রূপলাল হাউস, হোসেনি দালানের আদি রূপ, বড় কাটরা, ছোট কাটরা, সাতগম্বুজ মসজিদ, উনিশ শতকে নির্মিত বিভিন্ন বাড়ি, সেন্ট জেমস গির্জা (বর্তমান বাহাদুর শাহ পার্কের কাছে), পুরনো হাইকোর্ট ভবন, ১৯০৪ সালে দিলকুশার নবাববাড়ি, ডানা দীঘি প্রভৃতি।
ঢাকা থেকে প্রকাশিত প্রথম ইংরেজি সংবাদপত্র সাপ্তাহিক ‘ঢাকা নিউজ’ মুদ্রণ কাজে ব্যবহূত মুদ্রণ যন্ত্রটি রয়েছে এই জাদুঘরে। এই মুদ্রণ যন্ত্রটি উনিশ শতকের (১৮৪৭-৪৮) মাঝামাঝি সময়ের। সেই সময় এই মুদ্রণ যন্ত্রটি স্থাপন করেছিলেন সুইজারল্যান্ডের স্যামুয়েল বোস্ট। পুরান ঢাকার একটি জীর্ণ বাড়ি থেকে ১৯৮৯ সালে ঢাকা নগর জাদুঘরের ট্রাস্টি হাশেম শফি এই মুদ্রণ যন্ত্রটি এখানে সংরক্ষণ করেছিলেন।
এখানে রয়েছে মোগল এবং ব্রিটিশ আমলের বিভিন্ন দলিল, ছবি এবং গ্রন্থসহ নানা জিনিস। ঢাকার ১৯৫২, ১৯৬৬, ১৯৬৯ ও ১৯৭১ সালসহ নানা আন্দোলনের বেশকিছু দুর্লভ আলোকচিত্র ও পোস্টার রয়েছে।
নানা ঐতিহাসিক স্থাপনার ওপর কার্ড, পোস্টার, পুস্তিকা এবং ঢাকার বিভিন্ন বিষয়ে বেশ কয়েকটি গবেষণাগ্রন্থ প্রকাশ করেছে জাদুঘরটি। উল্লেখযোগ্য হলো- শামসুর রাহমানের ‘স্মৃতির শহর’, আবদুল কাইউমের ‘চকবাজারের কেতাবপঞ্জি’, আবদুল করিমের ‘ঢাকাই মসলিন’, মুনতাসীর মামুনের ‘ঢাকার হারিয়ে যাওয়া কামান’, প্যাকি গ্যাডেসের ‘ঢাকা নগর উন্নয়ন পরিকল্পনা’। 
সকাল ৯টার দিকে জাদুঘর সবার জন্য উন্মুক্ত করা হয় এবং খোলা থাকে বিকাল সাড়ে ৪টা পর্যন্ত। সারাদিনে তেমন কোনো দর্শনার্থী আসেন না এখানে। জাদুঘরটির প্রবেশ মূল্য জনপ্রতি ২ টাকা। সপ্তাহের শুক্রবার ও শনিবার বন্ধ থাকে
ইবনে 'উলায়্যা
আবু বিশর ইসমা'ইল ইবনে ইব্রাহিম ইবন মুকসিম (), ইবনে 'উলায়্যা নামে পরিচিত (), ছিলেন বসরার একজন হাদীছ বিশারদ, ফাকীহ এবং মুফতি।
মাইকেল চ্যাপলিন (অভিনেতা)
মাইকেল জন চ্যাপলিন (ইংরেজি: Michael John Chaplin; জন্ম: ৭ মার্চ, ১৯৪৬) হলেন একজন মার্কিন অভিনেতা, লেখক ও প্রযোজক। তিনি অভিনেতা ও চলচ্চিত্র নির্মাতা চার্লি চ্যাপলিন ও উনা ওনিলের পুত্র।
১৯৬০ এর দশকের মাঝামাঝিতে ব্রিটিশ প্রকাশন লেসলি ফ্রেউইনের সাথে চ্যাপলিনের চুক্তি হয় যে ফ্রেউইন চ্যাপলিনের আত্মজীবনী "আই কুডন্ট স্মোক দ্য গ্রাস অন মাই ফাদার্স লন" প্রকাশ করবেন। বইটি তিনি টম মেরিন ও চার্লস হাম্বলেট সহযোগে লিখবেন। বইটি প্রকাশের পূর্বে চ্যাপলিন বইটি প্রকাশের বিরুদ্ধে মামলা করেন, যাতে বইটি প্রকাশিত না হয়, এবং কারণ হিসেবে তিনি যুক্তি দেখান যে এই বইটি প্রকাশিত হলে তার এবং তার পরিবারের উপর বিরূপ প্রভাব দেখা দিবে। ইংল্যান্ড ও ওয়েলসের আপিল আদালত এই নিষেধাজ্ঞা প্রত্যাহার করে এবং যুক্তি প্রদর্শন করে যে চ্যাপলিন এই চুক্তির বিরুদ্ধে অবস্থান করছে কারণ তিনি এই প্রকাশনা থেকে কিছু পাওয়ার চেষ্টা করছেন, যেহেতু এই বইয়ের মাধ্যমে তার সাহিত্য জীবন শুরু হতে যাচ্ছে।
চ্যাপলিন প্রথমে পাত্রিস চ্যাপলিনকে বিয়ে করেন। তাদের দুই সন্তান রয়েছে। পাত্রিসের সাথে বিবাহ বিচ্ছেদের পর তিনি পাত্রিশিয়া বেতোদিয়েকে বিয়ে করেন। পাত্রিশিয়া একজন চিত্রশিল্পী এবং ত্রিনিদাদীয় চিত্রশিল্পী পাত্রিক বেতোদিয়ের কন্যা। পাত্রিশিয়ার সাথে তার চার সন্তান রয়েছে। সন্তানদের মধ্যে উল্লেখযোগ্য হলেন অভিনেত্রী কারমেন চ্যাপলিন ও ডলারেস চ্যাপলিন।
শিশির কুমার ঘোষ
শিশির কুমার ঘোষ (১৮৪০ - ১০ জানুয়ারী, ১৯১১) বাংলার নবজাগরণের ব্যক্তিত্ব, জাতীয়তাবাদী সাংবাদিক, সাহিত্যিক ও নাট্য রচয়িতা।
শিশির কুমার ঘোষ সালে ব্রিটিশ ভারতের যশোর জেলার ঝিকরগাছা থানার পলুয়াতে জন্মগ্রহণ করেন। যশোর জিলা স্কুলে কিছুদিন পড়াশুনার পর কলকাতার হেয়ার স্কুল থেকে ১৮৫৭ সালে এন্ট্রান্স পাশ করে প্রেসিডেন্সি কলেজে ভর্তি হন। যশোর ফিরে জনকল্যাণমূলক কাজে আত্মনিয়োগ করেন। 
শিক্ষা দপ্তরে ডেপুটি ইনস্পেকটর হিসেবে কর্মজীবন শুরু করলেও সমাজসেবা ও সাহিত্য সাধনার প্রতি তীব্র অনুরাগ ছিল তার। তিনি ঝিকরগাছায় বাজার স্থাপনা করেন ও নাম দেন অমৃত বাজার। নিজে মুদ্রনযন্ত্র কিনে এনে পত্রিকা প্রকাশ শুরু করেন। তার জীবনের শ্রেষ্ঠ কীর্তি ১৮৬৮ সালে অমৃত বাজার পত্রিকার প্রতিষ্ঠা। সত্যনিষ্ঠ লেখনী ও সাংবাদিকতার মাধ্যমে নীলকরদের অত্যাচার নির্ভয়ে তুলে ধরতেন শিশির কুমার। তার নির্ভীক ও সত্যনিষ্ঠ কলম সমাজের অন্যায় ও অবিচারের বিরুদ্ধে ও কৃষক শ্রেনীর পক্ষে সর্বদা সচল ছিল। ১৮৭৪ সালে তাঁর পত্রিকায় নীল বিদ্রোহকে বাংলার প্রথম বিপ্লব বলে অভিহিত করা হয়। তার জনপ্রিয়তা ও সাহসী ভূমিকায় সরকার চিন্তিত হয়। ফলত বৃটিশ সরকারের রোষানলে পড়েন শিশির কুমার এবং তাঁর বিরুদ্ধে মামলাও হয়। তার পক্ষে আদালতে সওয়াল করেন ব্যারিস্টার মনমোহন ঘোষ। পত্রিকাটি ক্রমশ দ্বিভাষিক হয় ও ১৮৯১ সাল থেকে দৈনিক আকারে প্রকাশ হতে থাকে। তিনি রাজনীতিতে যোগ দিয়েছিলেন। সংবাদপত্র নিবারণ আইন, দমন মূলক আইন, ইত্যাদির বিরোধীতা করেন। তাঁরই উদ্যোগে ১৮৭৫ সালে গঠিত হয় ইন্ডিয়ান অ্যাসোসিয়েশন। সমাজ সংস্কারের ক্ষেত্রে শিশির কুমার ঘোষের অবদান উল্লেখযোগ্য। পণ্ডিত ঈশ্বরচন্দ্র বিদ্যাসাগরের উদ্যোগে বিধবা বিবাহ চালু করার পক্ষে যে অল্প কয়েকজন মনীষা ছিলেন তিনি তাদের অন্যতম। এর স্বপক্ষে তিনি অমৃরতবাজার পত্রিকায় জোরালো প্রবন্ধ লেখেন। তার অনন্য সামাজিক অবদানের জন্যে তাকে মহাত্মা বলে ডাকা হত।
শিশির কুমার বঙ্গীয় নাট্যশালা স্থাপনে অবদান রাখেন। তাঁর রচিত প্রহসন নাটক বাজারের লড়াই ও নয়শো রূপেয়া নাটক দুটি তাঁরই পরিচালনায় মঞ্চস্থ হয়। তিনি ছয় খন্ডে শ্রী অমিয় নিমাই চরিত্ ও ইংরেজিতে Lord Gouranga Ges এবং  Salvation for All  গ্রন্থ রচনা করেহিলেন। তার অন্যান্য গ্রন্থগুলি হল শ্রী কালাচাঁদগীতি, শ্রী নিমাই সন্যাস, সর্পাঘাতের চিকিৎসা, সংগীত শান্ত্র।
দত্তা গায়কওয়াদ
দত্তাজীরাও কৃষ্ণারাও গায়কওয়াদ (Dutta Gaekwad)জন্ম ২৭ অক্টোবর ১৯২৮, তিনি একজন ভারতীয় আন্তর্জাতিক ক্রিকেটার ছিলেন । তিনি ১১ টি টেস্টে অংশ নেন, ১৯৫২ এবং ১৯৫৯ সালে ইংল্যান্ড সফর করেন এবং ১৯৫২-৫৩ সালে ওয়েস্ট ইন্ডিজ সফর করেন। ১৯৫৯ সালের ইংল্যান্ড সফরে তিনি ভারতীয় ক্রিকেট দলের নেতৃত্ব দেন। তিনি একটি আঞ্চলিক লেগ স্পিনার বোলারও ছিলেন।
গায়কওয়াদ বোম্বে বিশ্ববিদ্যালয় এবং মহারাজা সায়াজি বরোদা বিশ্ববিদ্যালয়ে তিনি প্রাথমিক ক্রিকেট খেলেছেন। তিনি ১৯৫২ সালে হেডিংলে টেস্ট অভিষেক করে, ইনিংস শুরু করেন। যদিও তিনি এই সফরে আগে কখনোই এটি করেননি। তিনি ১৯৫২ সালের হেডিংলে টেস্টের দ্বিতীয় ইনিংসে চারজনের শিকার হন, (পঞ্চজ রায়, বিজয় মঞ্জরেকার এবং মাধব মন্ত্রীর অন্যতম ছিলেন)।পরের বছর তার ওয়েস্ট ইন্ডিজ সফর দ্বিতীয় টেস্টের সময় অবিচ্ছিন্নভাবে অবসরে চলে যায়। তিনি যখন হঠাৎ করেই বিজয়ী হন এবং তাঁর কাঁধ ভেঙ্গে যান তখন তিনি হতাশ হন।
১৯৫৬-৫৮ সালে তিনি বরোদাতে ৯ বছরের মধ্যে প্রথম রঞ্জি শিরোপা জেতেন। মৌসুমের শুরুতে ব্যাঙ্গালোরের বিরুদ্ধে ডাবল সেঞ্চুরি করেন তিনি। এর পর ১৯৫৮-৫৯ সালে ওয়েস্ট ইন্ডিজের বিরুদ্ধে চূড়ান্ত টেস্টের জন্য ভারতীয় ক্রিকেট দলকে প্রত্যাহার করা হয়েছিল। দ্বিতীয় ইনিংসে তাঁর ৫২ রান ছিল, তাঁর ক্যারিয়ারের একমাত্র পঞ্চম এবং ভারতের কাছে একটি সম্মানজনক ড্র অর্জন করে।
এই ম্যাচে অধিনায়ক হিমু অধিকারী অনুপলব্ধ, গায়কওয়াড ১৯৫৯ সালে ইংল্যান্ড সফরে ভারতীয় ক্রিকেট দলের নেতৃত্বে ছিলেন। তিনি সিরিজ জুড়ে অসুস্থতায় ভোগেন এবং দলের উপর বেশি নিয়ন্ত্রণ ছিল না। পাঁচটি ম্যাচে পরাজিত হয় এবং গায়কওয়াড অন্য টেস্টের জন্য প্রস্তুত ছিলেন না।
রঞ্জি ট্রফিতে তিনি ১৪ শতকের সঙ্গে ৩১৩৯ রান এবং ১৯৫৯-৬০ সালে মহারাষ্ট্রের বিপক্ষে সর্বোচ্চ ২৪৯ রান করেন। গায়কওয়াদ ভারতীয় উদ্বোধনী লেখক আনশুমন গাওকওয়াড। বরোদা রাজ পরিবারের সঙ্গে তাঁর গভীর সম্পর্ক ছিলো এবং বরোদা রাজ্যের ডেপুটি কন্ট্রোলার হিসেবে দায়িত্ব পালন করেন।
মুরঘাব জেলা
মুরঘাব (পশতু/ - "মুরগাব")আফগানিস্তান এর বাদঘিজ প্রদেশ এর উত্তরপূর্বে অবস্থিত একটি জেলা। জেলাটির রাজধানী হচ্ছে মুরঘাব শহর যেটি মুরঘাব নদী বরাবর অবস্থিত।
২০০৩ সালে মুরঘাব জেলার আনুমানিক জনসংখ্যা ছিল প্রায় ১০৯,৩৮১ জন। জাতিসংঘের হাই কমিশনার ফর রিফিউজি'র (ইউএনএইচসিআর) প্রতিবেদন অনুযায়ী, মোট জনসংখ্যার ৮৫.৬% পশতু, ৭% তাজিক, ৭% তুর্কি এবং ০.৩% উজবেক রয়েছে।
লভ স্টেশন
লাভ স্টেশন অশোক পতি পরিচালিত ও তরঙ্গ সিনে প্রোডাকশনস প্রযোজিত ২০১৬ সালে মুক্তি পাওয়া ওড়িয়া ভাষার চলচ্চিত্র।ছবিটির সঙ্গীত পরিচালনা করেছেন অভিজিত মজুমদার। গানগুলো হল:
জেড চিনোওয়েথ
চিনোওয়েথের জন্ম মার্কিন যুক্তরাষ্ট্রের ইউটা রাজ্যের পার্ক সিটি নামক শহরে।
২০১২ সালে, তিনি প্রথম হাস্যরস এবং সঙ্গীতধর্মী মার্কিন ওয়েব ধারাবাহিক "ডক্টর ফেবিউলাস" এ একজন স্ট্রিট ড্যান্সার হিসেবে হাজির হন। তার অভিনয় জীবনে আত্বপ্রকাশকারী চলচ্চিত্রটি ছিল ২০১৪ সালে মুক্তিপ্রাপ্ত মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র "", চলচ্চিত্রটিতে তিনি অার্টেমিশিয়া ভূমিকায় অভিনয় করেন।
বারমুডা ট্রায়াঙ্গেল-এ ঘটা দুর্ঘটনাসমূহের তালিকা
এটি বারমুডা ট্রায়াঙ্গেল-এ ঘটা দুর্ঘটনাসমূহের তালিকা।
জোসেফিন চ্যাপলিন
জোসেফিন হান্নাহ চ্যাপলিন (ইংরেজি: Josephine Hannah Chaplin; জন্ম: ২৮ মার্চ, ১৯৪৯) হলেন একজন মার্কিন অভিনেত্রী। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের কন্যা। চ্যাপলি অভিনীত উল্লেখযোগ্য চলচ্চিত্র হল পিয়ের পাওলো পাসোলিনি পরিচালিত "দ্য ক্যান্টারবারি টেল্‌স" (১৯৭২).
চ্যাপলিন ১৯৭৭ থেকে ১৯৮৩ সাল পর্যন্ত ফরাসি অভিনেতা মরিস রনের সঙ্গী ছিলেন। ১৯৮৩ সালে রনে মারা যান। তাদের এক পুত্র, জুলিয়ান রনে ১৯৮০ সালে ১৬ অক্টোবর জন্মগ্রহণ করে।
চ্যাপলিন গ্রিক নিকোলাস সিস্টোভারিসকে বিয়ে করেন। তাদের এক পুত্র, চার্লি।
ভিক্টোরিয়া চ্যাপলিন
ভিক্টোরিয়া চ্যাপলিন (ইংরেজি: Victoria Chaplin; জন্ম: ১৯ মে, ১৯৫১) হলেন একজন ব্রিটিশ-মার্কিন সার্কাস পরিবেশক। তিনি প্রখ্যাত কৌতুকাভিনেতা ও চলচ্চিত্র পরিচালক চার্লি চ্যাপলিন ও তার চতুর্থ স্ত্রী উনা ওনিলের কন্যা। ২০০৬ সালে তিনি "দ্য জুনবাগ সিম্ফনি" শোয়ের পোশাক পরিকল্পনার জন্য ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র "আ কাউন্টেস ফ্রম হংকং" (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত "দ্য ফ্রিক" চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন। কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।
ভিক্টোরিয়া ও থিয়েরির প্রথম সাক্ষাৎ হয় যখন থিয়েরি তার পিতা চার্লি চ্যাপলিনের সার্কাসের সঙের প্রতি আগ্রহের কথা জানতে পারেন। থিয়েরি ভিক্টোরিয়াকে নিয়ে একটি নতুন ধরনের সার্কাস চালু করতে চান। তারা পালিয়ে যাওয়ার পর ফেদেরিকো ফেল্লিনির "আই ক্লাউন্‌স" (১৯৭০) চলচ্চিত্রে দুইজনকে সঙ হিসেবে দেখা যায়। পরের বছরে তিনি প্রথমবারের মত দাভিগনন উৎসবে তাদের প্রতিষ্ঠিত সমসাময়িক সার্কাস "ল্য সির্কে বঁজোর"-এর সার্কাস পরিবেশন করেন। ১৯৭৪ সালে তারা দুজনে আরেকটি নতুন ও ছোট সার্কাস "ল্য সির্কে ইমাজিনাইর" প্রতিষ্ঠা করেন। এতে শুধুমাত্র তারা দুজনে পরিবেশনা করতেন এবং মাঝে মাঝে তাদের সন্তানেরা পরিবেশনা করতেন। ১৯৯০ সালের পর থেকে তারা "ল্য সির্কে ইনভিসিবল"-এ সার্কাস পরিবেশনা করেন।
চ্যাপলিন ও থিয়েরির দুই সন্তান। অরেইলা থিয়েরি ১৯৭১ সালে ২৪ সেপ্টেম্বর জন্মগ্রহণ করে, এবং জেমস থিয়েরি ১৯৭৪ সালের ২ মে জন্মগ্রহণ করে। তাদের দুই সন্তানও পরিবেশনা শিল্পী। "ল্য সির্কে ইনিভিসিবল" এ পরিবেশনার পাশাপাশি চ্যাপলিন তার সন্তানদের পরিবেশনায় সহযোগিতা করেন। তার পুত্রের "দ্য জুনবাগ সিম্ফনি" শোয়ের পোশাক পরিকল্পনার জন্য ২০০৬ সালে তিনি ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
ইভলিয়া সেলেবি
মেহমেদ জিল্লি (২৫ মার্চ ১৬১১ – ১৬৮২), যিনি ইভলিয়া সেলেবি () নামেই অধিক পরিচিত, হলেন একজন অটোমান পরিব্রাজক যিনি উসমানীয় সাম্রাজ্য ও সংলগ্ন এলাকা চল্লিশ বছরেরও অধিক সময় ভ্রমণ করে সে সম্পর্কিত ভ্রমণবৃত্তান্ত সিয়াহাতনাম ("Book of Travel") নামক বইটিতে লিপিবদ্ধ করে রেখেছিলেন। প্রাক-১৯৩৪ সালে তার্কিশ নাম হিসাবে ব্যবহৃত "সেলেবি" শব্দটি একটি সন্মানসূচক সম্বোধন যার দ্বারা "ভদ্রলোক" বুঝানো হয়।
সেলেবি ১৬১১ সালে অটোমান সাম্রাজ্যের কনস্টান্টিনোপল অঞ্চলে জন্মগ্রহণ করেন। তার পিতা-মাতা উভয়ই উসমানীয় সাম্রাজ্যের উচ্চপদস্থ কর্মে জড়িত ছিল।
রাজা দিব্য সিংহ
রাজা দিব্য সিংহ বা দিব্য সিংহ ছিলেন সিলেট বিভাগের সুনামগঞ্জের প্রাচীন লাউড় রাজ্যের ও জগন্নাথপুর রাজ্যের অধিপতি বা শাসক । যিনি পরবর্তিতে ভারত উপমহাদেশের বঞ্চবধর্মীয় দার্শনিক হয়ে খ্যাতি লাভ করে কৃঞ্চদাশ নামে খ্যাতিয়মান হন ।
দ্বাদশ শতাব্দীতে লাউড় ও জগন্নাথপুর রাজ্যে রাজা রাজা বিজয় মাণিক্য রাজত্ব করেন । তার অনেক কাল পরে পঞ্চদশ শতাব্দীর শুরুতে দিব্য সিংহ নামে নৃপতি রাজা হন । তখন লাউড়ের রাজধানী নবগ্রামে স্থানান্তর হ্য়। নবগ্রাম বৈষ্ণবী ধর্মাবতার অদ্বৈত আচার্যের জন্মস্থান বলে আখ্যায়িত। রাজা দিব্য সিংহের তিন পুত্র সন্তান ছিল। এক পুত্র বৈরাগ্য অবলম্বনে কাশিবাসি হন । বয়সক্রমে রাজা দিব্য সিংহ তাঁর পুত্রদের মধ্যে রামানাথ সিংহকে লাউড় রাজ্যের সিংহাসন দিয়ে অন্য পুত্র কেশব সিংহের সাথে জগন্নাথপুরর রাজ্যে এসে বসবাস করেন । পরে তিনি শান্তি সাধনায় তাঁর মন্ত্রীতনয় অদ্বৈত্যের আখড়া শান্তিপুরে চলে যান। সেখানে থেকে অদ্বৈত্যের উপদেশে বৈষ্ণবীধর্ম গ্রহণ করেন এবং অদ্বৈত্য বাল্যলিলা গ্রন্থ রচনা করে কৃষ্ণদাস নামে খ্যাত হন।
১২৯০ জিলি ভূমিকম্প
১২৯০ জিলি ভূমিকম্প ২৭ সেপ্টেম্বর সংগঠিত হয় যার উপকেন্দ্র ইউনান সাম্রাজ্যের নিংচেন, জংশো শেং-এর নিকটবর্তী। এই অঞ্চলটি বর্তমানে চীনের অন্তর্দেশীয় মঙ্গোলিয়ার একটি প্রশাসনিক অঞ্চল। এই ভূমিকম্পটির ভূপৃষ্ঠের আলোড়ন মাত্রা ছিল ৬.৮ এবং মার্কালি তীব্রতা স্কেলে IX ("মারাত্মক") ছিল। একটি জায়গার মৃতের সংখ্যা ৭,২৭০ দেখানো হয়, যেখানে অন্য জায়গার সংখ্যা ১০০,০০০ দেখানো হয়েছে।
এই ভূমিকম্পটি নিংচেন, চাংপিং, হেজিয়ান, রেঙ্কো, জিয়ংশিয়াং, বাউডিং, ইক্সিয়ানের ৪৮০ গুদামঘর এবং অসংখ্য বাড়িঘর ধ্বংস করে এবং বাইজিয়াং জেলারও অনেক ক্ষতি করে। এটি ইক্সিয়ানের ফেঙ্গুও মঠকে চরমভাবে ক্ষতিগ্রস্থ করে।
স্মৃতি ঝা
স্মৃতি ঝা (জন্ম: ফেব্রুয়ারী ২৬, ১৯৮৬) হচ্ছেন একজন ভারতীয় টেলিভিশন অভিনেত্রী, যিনি ভারতীয় ধারাবাহিক নাটকে অভিনয় করেন। তিনি ডিজনি চ্যানেলের শিশুতোষ নাটক ধুম মাচাও ধুমে মালিনী শর্মার ভূমিকায় অভিনয় করার মাধ্যমে অভিনয় জগতে আত্মপ্রকাশ করেন। এনডিটিভিতে প্রচারিত ধারাবাহিক জ্যোতি-এ সুধা শর্মার চরিত্রে অভিনয় করার মাধ্যমে স্মৃতি অধিক জনপ্রিয়তা অর্জন করেন। তিনি বর্তমানে জি টিভির জনপ্রিয় নাটক কুমকুম ভাগ্যতে প্রজ্ঞ্যা নামক প্রধান চরিত্রে অভিনয় করেন।
তিনি নেপালের কাঠমান্ডুতে অবস্থিত আধুনিক ভারতীয় স্কুল এবং পরবর্তীতে দিল্লি পাবলিক স্কুল থেকে শিক্ষা লাভ করেন। তার পরিবারের সদস্যরা তাকে তার ডাক নাম ঝালি, তিতু নামে ডাকে। অন্যদিকে, বিনোদন শিল্পে তার বন্ধুরা তাকে চাশমিশ, ফুজ্ঞি, হাওয়া হাওয়াই, লেডি মোগাম্বো ইত্যাদি নামে ডেকে থাকে। কিন্তু তার সবচেয়ে আকর্ষণীয় নামটি তিনি তার ইন্সটাগ্রামের প্রোফাইল নাম দিয়েছেন, যেটি হচ্ছে "পাগল অরাত"।
স্মৃতি ঝা হচ্ছেন একজন সূক্ষ্ম কবি। তার অভিনীত নাটক দিল সে দি দুয়া... সৌভাগ্যবতী ভব? এবং বালিকা বধুর জন্য তিনি নিজেই নিজের বেশ কয়েকটি সংলাপ লিখেছিলেন।
বিজয় কেতন জাদুঘর
বিজয় কেতন জাদুঘর বাংলাদেশের ঢাকা ক্যান্টনমেণ্টে অবস্থিত যা মুক্তিযুদ্ধ, মুক্তিযোদ্ধা এবং বীরত্বসূচক খেতাবপ্রাপ্তদের স্মরণে নির্মিত। ২০০০ সালের ২১ নভেম্বর প্রধানমন্ত্রী শেখ হাসিনা জাদুঘরটি উদ্বোধন করেন।
বিজয় কেতন জাদুঘরের মূলমন্ত্র হচ্ছে অতীতকে শ্রদ্ধা কর, ভবিষ্যতকে আলোকিত কর। এ জাদুঘরের ছয়টি গ্যালারিতে মুক্তিযুদ্ধে ব্যবহৃত বাংলাদেশের সামরিক যোদ্ধাদের নানা কীর্তি, স্মৃতিস্মারক, সেক্টর কমান্ডারদের আলোকচিত্র ও পরিচিতি, মুক্তিযোদ্ধাদের ব্যবহৃত রাইফেল, কামান, বীরশ্রেষ্ঠ হামিদুর রহমানের বহনের কফিন ইত্যাদি প্রদর্শন করা হয়। জাদুঘরের সামনে সাতজন বীরশ্রেষ্ঠের ভাস্কর্য ও সংগ্রাম থেকে স্বাধীনতা নামে দীর্ঘ মুরাল বা দেয়াল চিত্র আছে। এই জাদুঘরটির প্রদর্শনীয় সামগ্রীর মধ্যে রয়েছে বাংলাদেশের ঐতিহাসিক পটভূমি, আগরতলা ষড়যন্ত্র মামলায় আটক বঙ্গবন্ধু শেখ মুজিবুর রহমানের বন্দিশালা। এগুলির নামকরণ হয়েছে ‘হল অফ ফেম’। তাছাড়া এখানে প্রদর্শিত হচ্ছে বাংলাদেশের সংবিধানের মূলকপি, জাতীয় পতাকা, বাংলাদেশের মানচিত্র এবং ধাতুপাতে খোদাইকৃত জাতীয় সঙ্গীত।
জাদুঘরের মূল ফটকে স্থাপিত হয়েছে সাত জন মুক্তিযোদ্ধার একটি সম্মিলিত ভাস্কর্য। এদের একজন হলেন বাংলাদেশের পতাকাবাহী এক নারী। এই বিশেষ ভাস্কর্যটিকে বিজয় কেতন বলা হয়। 
বুধবার ব্যতীত বৃহস্পতি থেকে মঙ্গলবার বিকাল ৩টা থেকে রাত ৮টা পর্যন্ত, শনিবার ১০টা থেকে দুপুর ১২টা এবং বিকাল ৩টা থেকে রাত ৮টা পর্যন্ত বিজয় কেতন মুক্তিযুদ্ধ জাদুঘর খোলা থাকে।
ইউজিন চ্যাপলিন
ইউজিন অ্যান্থনি চ্যাপলিন (ইংরেজি: Eugene Anthony Chaplin; জন্ম: ২৩ আগস্ট, ১৯৫৩) হলেন একজন রেকর্ডিং প্রকৌশলী এবং প্রামাণ্যচিত্র নির্মাতা। তিনি অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের পুত্র। তার নাম রাখা হয় তার মাতামহ নোবেল ও পুলিৎজার পুরস্কার বিজয়ী ইউজিন ওনিলের নামানুসারে।
ইউজিনের পিতা চার্লি চ্যাপলিন ছিলেন একজন চলচ্চিত্র অভিনেতা ও নির্মাতা। তার মাতা উনা ওনিল ছিলেন চার্লির চতুর্থ স্ত্রী। চার্লির বিরুদ্ধে কমিউনিস্ট আন্দোলনের সাথে সম্পৃক্তরার অভিযোগ ওঠলে তার যুক্তরাষ্ট্রে প্রবেশাধিকার নিষিদ্ধ হয় এবং তিনি সুইজারল্যান্ডে বসবাস শুরু করেন। সেখানেই ইউজিনের জন্ম হয়।
ইউজিন সুইজারল্যান্ডের ভেভেতে অনুষ্ঠিত আন্তর্জাতিক কমেডি চলচ্চিত্র উৎসবের সভাপতি এবং ২০১২ সালে তিনি ভদ্রেউইল ডরিয়ন সার্কাসের জুরি হিসেবে দ্বায়িত্ব পালন করেন। তিনি তার পিতা চার্লি চ্যাপলিনকে নিয়ে প্রামাণ্যচিত্র "চার্লি চ্যাপলিন: আ ফ্যামিলি ট্রিবিউট" নির্মাণ করেন। এই প্রামাণ্যচিত্র চার্লির সুইজারল্যান্ডের কর্সিয়ের সুর ভেভের বাড়ির কিছু পূর্বে অদেখা চিত্র দেখা যায়। এছাড়া তিনি চ্যাপলিনের সঙ্গীত জীবন নিয়ে বর্ণনামূলক সঙ্গীতধর্মী "স্মাইল" নির্মাণ করেন।
রেকর্ডিং প্রকৌশলী হিসেবে তিনি দ্য রোলিং স্টোন্‌স, ডেভিড বোই, ও কুইন সঙ্গীতদলের সাথে কাজ করেছেন।
ডমিনো তত্ত্ব
আন্তর্জাতিক সম্পর্কে 'ডমিনো তত্ত্ব' বহুল প্রচলিত একটা তত্ত্ব। যুক্তরাষ্ট্র পঞ্চাশের দশকে প্রথমবারের মতো এই তত্ত্বের কথা প্রচার করেছিল। পঞ্চাশের দশকে ইন্দোচীনে যখন সমাজতন্ত্রীরা একের পর এক রাষ্ট্রে ক্ষমতাসীন হচ্ছিল, তখন যুক্তরাষ্ট্র এই 'ডমিনো তত্ত্ব'র কথা প্রচার করেছিল।এর উদ্দেশ্য ছিল একটাই, সমাজতন্ত্রীদের ঠেকাতে সামরিক হস্তক্ষেপ। ডমিনো তত্ত্বে বলা হয়েছে, কোনো একটি রাষ্ট্রে যদি সমাজতন্ত্রীরা ক্ষমতাসীন হয়, তাহলে পাশের রাষ্ট্রটিও সমাজতন্ত্রীদের দখলে চলে যাবে। অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে। এটাই হচ্ছে ডমিনো তত্ত্বের মূল কথা। এর অর্থ পরিষ্কার, সমাজতন্ত্রের প্রসার ঠেকাও! ভিয়েতনাম যুদ্ধ(১৯৫৫-১৯৭৫) এবং স্নায়ুযুদ্ধের সময়ও যুক্তরাষ্ট্র এই ডমিনো তত্ত্ব প্রয়োগ করেছিল।
ডাইবেঞ্জোথায়োফিন
ডাইবেঞ্জোথায়োফিন (DBT) হল এমন একটি যাতে দুটি বেঞ্জিন বলয় একটি কেন্দ্রীয় থায়োফিন বলয়ের সঙ্গে যুক্ত। এটি একটি বর্ণহীন কঠিন পদার্থ যা রাসায়নিকভাবে অনুরূপ। এই ত্রি-বলয়বিশিষ্ট হেটেরোসাইকেল এবং বিশেষ করে ইহার অ্যালকিল প্রতিস্থাপিত সঞ্জাত যৌগগুলি পেট্রোলিয়ামের অপেক্ষাকৃত ভারী পৃথকাংশে ব্যাপকভাবে লভ্য।
ডাইবেঞ্জোথায়োফিন উপস্থিতিতে সঙ্গে সালফার ডাইক্লোরাইডের বিক্রিয়ায় প্রস্তুত করা হয়।
লিথিয়ামের দ্বারা বিজারণের ফলে একটি C-S বন্ধন ছিন্ন হয়। S-জারণের ফলে জনিতৃ ডাইবেঞ্জোথায়োফিনের চেয়েও বেশি মুক্তিপ্রিয় তৈরি হয়। সংগে এই হেটেরোসাইকেলটি  4 ও 6 নং অবস্থানে.ধাপে ধাপে লিথিয়েশন ঘটায়।
মুসা খাঁ
ঈসা খাঁর পুত্র মুসা খাঁ সম্রাট জাহাংগীরের আমলে (১৬০৫-২৭) ভূঁইয়াদের মধ্যে সর্বাপাক্ষা শক্তিশালী ছিলেন। তিনি মুঘল আনগত্য অস্বীকার করে তাদের বিরুদ্ধে আজীবন যুদ্ধ করেন। বৃহত্তর ঢাকা,কুমিল্লা ও ময়মনসিংহ জেলার অধিকাংশ স্থান নিয়ে তাঁর রাজত্ব গঠিত হয়েছিল। সোনারগাঁ ছিল তাঁর রাজধানী।১৬১১ সালের এপ্রিল মাসে এক রক্তক্ষয়ী সংঘর্ষে সোনারগাঁয়ের পতন ঘটে। মুসা খাঁ মুঘলদের আনুগত্য স্বীকার করেন।
ইলিয়াস আলী
এম. ইলিয়াস আলী (জন্ম ১৯৬১) হচ্ছেন সিলেট জেলার একজন বাংলাদেশী রাজনীতিবিদ এবং জাতীয় সংসদের (২০০১-২০০৬) একজন সাবেক সদস্য। বাংলাদেশ জাতীয়তাবাদী দল (বিএনপির) সাংগঠনিক সম্পাদক হিসেবে ২০১০ সালে নির্বাচিত হয়ে তিনি "হরতাল" (সাধারণ ধর্মঘট) থেকে শুরু করে প্রতিরোধ কর্মসূচী, বিক্ষোভ এবং দলগঠন সহ বিভিন্ন কর্মসূচিতে সমন্বয় সাধনে গুরুত্বপূর্ণ ভূমিকা পালন করেছেন। ২০১২ সালের ১৭ এপ্রিল রাজধানী ঢাকায় মধ্যরাতে তাকে এবং তার গাড়ি চালককে শেষবারের মতো দেখা গিয়েছিল। বিএনপি নেত্রী, খালেদা জিয়া, অভিযোগ আনেন যে বিরোধীদের দমন নিপীড়নের অংশ হিসেবে আওয়ামী লীগের নিরাপত্তা বাহিনী তাদের অপহরণ করে, কিন্তু সরকার সে দাবি অস্বীকার করেছে।
ইলিয়াস আলী সিলেট জেলার বিশ্বনাথ উপজেলার রামধানায় জন্মগ্রহণ করেন। শিশু অবস্থায় তিনি তার মায়ের কাছ থেকে কুরআন শিক্ষা লাভ করেন। তিনি রামধানা সরকারি প্রাথমিক বিদ্যালয় থেকে প্রাথমিক শিক্ষা লাভ করেন। ১৯৭৭ সালে বিশ্বনাথ উপজেলার রামসুন্দর পাইলট উচ্চ বিদ্যালয় থেকে তিনি এসএসসি পাস করেন। ১৯৭৯ সালে তিনি সিলেট সরকারি কলেজ থেকে এইচএসসি পাস করেন। তিনি ১৯৮৫ সালে ঢাকা বিশ্ববিদ্যালয়ের ফিনান্স বিভাগ থেকে বি.কম (অনার্স) ডিগ্রি লাভ করেন। তিনি ঢাকা বিশ্ববিদ্যালয়ের এম.কম (মাস্টার্স) ব্যাংকিংয়ে ছাত্র ছিলেন, কিন্তু তৎকালিন রাষ্ট্রপতি হুসেইন মুহাম্মদ এরশাদের সামরিক আইনের বিরুদ্ধে ছাত্র আন্দোলনে যোগ দেয়ায় ১৯৮৭ সালে তাঁকে বিশ্ববিদ্যালয় থেকে বহিষ্কার করা হয়।
ইলিয়াস আলী ঢাকা বিশ্ববিদ্যালয়ের ডেপুটি রেজিস্ট্রার তাহসিনা রুশদীরকে বিয়ে করেছেন। তাদের দুই পুত্র এবং এক কন্যা রয়েছে। তাদের বড় ছেলে মোঃ আবরার ইলিয়াস পশ্চিম ইংল্যান্ড বিশ্ববিদ্যালয় থেকে ব্যারিস্টারি পাস করেছেন,এবং ছোট ছেলে মোঃ লাবিব শারর কভেন্ট্রি বিশ্ববিদ্যালয়ে অধ্যয়ন করছে। সর্ব কনিষ্ঠ, সায়ারা নাওয়াল বাংলাদেশ ইন্টারন্যাশনাল স্কুল এন্ড কলেজে অধ্যয়ন করছে।
তিনি ১৯৮০ সালে বিএনপির ছাত্র সংগঠন বাংলাদেশ জাতীয়তাবাদী ছাত্রদলের সাথে তার রাজনৈতিক জীবন শুরু করেন, যা এক বছর আগে প্রতিষ্ঠিত হয়েছিল। তিনি ঢাকা বিশ্ববিদ্যালয়ের কবি জসীম উদ্দিন হলের মধ্যে বসবাস করেছেন। কয়েক বছরের মধ্যে, তিনি হলের নেতা হন এবং ১৯৮৩ সালে জাতীয়তাবাদি ছাত্রদলের (জেসিডি) কেন্দ্রীয় কার্যনির্বাহী সদস্য হন। ১৯৮৬ সালে, জেসিডির জাতীয় কাউন্সিল অনুষ্ঠিত হয়, যেখানে তিনি কেন্দ্রীয় কার্যনির্বাহী কমিটির আন্তর্জাতিক বিষয়ক সচিব হিসাবে নির্বাচিত হন।
১৯৮৬ সালের নির্বাচন বিএনপি বর্জন করলেও হুসেইন মুহাম্মদ এরশাদ রাষ্ট্রপতি নির্বাচিত হন। এরশাদ কিছু রাজনৈতিক অধিকার পুনরুদ্ধারের স্বীকৃতি দিলেও বিএনপি এবং আওয়ামী লীগ বাংলাদেশে সংসদীয় গণতন্ত্র পুনরুদ্ধারের জন্য রাজনৈতিক চাপ বৃদ্ধি করে এবং উভয় দলের ছাত্ররা এই দাবি নিয়ে প্রতিবাদ করতে আগ্রহী ছিল। এরশাদ ১৯৮৭ সালে, ইলিয়াস আলীসহ ঢাকা বিশ্ববিদ্যালয়ের জিসিডির ৯ ছাত্র নেতাকে বহিষ্কারের আদেশ দেন। ১৯৮৮ সালে তিনি রাজনৈতিক কর্মকান্ডে গ্রেফতার হন। সাত মাস কারাগারে থাকার পর, বাংলাদেশ সুপ্রীম কোর্টের আদেশে ইলিয়াস আলী কারাগার থেকে মুক্তি পান।
ক্রিস্টোফার চ্যাপলিন
ক্রিস্টোফার জেমস চ্যাপলিন (ইংরেজি: Christopher James Chaplin; জন্ম: ৬ জুলাই, ১৯৬২) হলেন একজন সুইজারল্যান্ডে জন্মগ্রহণকারী ইংরেজ সুরকার ও অভিনেতা। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলউনা ওনিলের সর্বকনিষ্ঠ পুত্র।
চ্যাপলিন ১৯৬২ সালের ৬ জুলাই সুইজারল্যান্ডের ভেভেতে জন্মগ্রহণ করেন। তিনি ভেভেতে আইরিন ডেনেরিজের অধীনে পিয়ানো শিখেন। পরবর্তীতে তিনি লন্ডনে গিয়ে অভিনেতা হিসেবে আবির্ভূত হন।
চ্যাপলিন ১৯৮৪ সালে হাস্যরসাত্মক "হোয়ার ইজ পার্সিফাল?" দিয়ে চলচ্চিত্রে আত্মপ্রকাশ করেন। ছবিটি ১৯৮৪ সালের কান চলচ্চিত্র উৎসবের "উন সার্তে রিগার" বিভাগে প্রদর্শিত হয়।, একই বছর তিনি চার্লস জারোত পরিচালিত টিভি মিনি ধারাবাহিক "টিল উই মিট অ্যাগেইন" এ অভিনয় করেন। এটি জুডিথ ক্রানৎজ রচিত একই নামের উপন্যাস অবলম্বনে নির্মিত হয়েছিল। পিটার প্যাটজাক পরিচালিত ১৭ বছর বয়সী কিশোর গাভ্রিলো প্রিন্সিপকে নিয়ে নির্মিত ঐতিহাসিক "গাভ্রে প্রিন্সিপ - হিম্মেল উন্টের স্টাইনেন" ("এক স্কুল ছাত্রের মৃত্যু") প্রামাণ্যচিত্রে তিনি ট্রিফকো ভূমিকায় অভিনয় করেন। ১৯৯১ সালে তিনি জারোমিল জিরেঁ পরিচালিত চেক নব্য তরঙ্গ চলচ্চিত্র "ল্যাবিরিন্থ" এ জার্মান ঔপন্যাসিক ও ছোটগল্পকার ফ্রান্‌ৎস কাফকা ভূমিকায় অভিনয় করেন। ছবিটি ১৯৯২ সালে আমেরিকান ফিল্ম ইনস্টিটিউট আন্তর্জাতিক চলচ্চিত্র উৎসবে সমালোচকদের বিচারে শ্রেষ্ঠ চলচ্চিত্রের পুরস্কার লাভ করে।
কবি পোল ভের্লেন ও আর্তুর র‍্যাঁবো'র মধ্যকার সম্পর্ক নিয়ে আগ্নিয়েসৎস্কা হলান্ড নির্মিত "টোটাল ইক্লিপস" (১৯৯৫) চলচ্চিত্রে তিনি ফরাসি কবি চার্লস ক্রস ভূমিকায় অভিনয় করেন।
২০০৫ সাল থেকে চ্যাপলিন সুরকার হিসেবে তার কর্মজীবনে মনোনিবেশ করেন। তিনি জার্মান সঙ্গীতজ্ঞ হান্স-ইওয়াখিম রোয়েডিলিউস'সহ আরও অন্যান্যদের সাথে কাজ করেন। ২০১০ সালে তিনি ফাব্রিক রেকর্ডসের সাথে চুক্তিবদ্ধ হন। ২০১৬ সালে তিনি তার প্রথম একক অ্যালবাম "জে সুইস লে তেনেব্রোয়া" প্রকাশ করেন।
কলিন ম্যাকডোনাল্ড
কলিন ক্যাম্পবেল ম্যাকডোনাল্ড, এএম (; জন্ম: ১৭ নভেম্বর, ১৯২৮) ভিক্টোরিয়ার গ্লেন আইরিশ এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬১ সময়কালে ৪৭টি টেস্টে অংশ নিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। পাশাপাশি মাঝে-মধ্যে উইকেট-রক্ষকেরও দায়িত্ব পালন করেছেন কলিন ম্যাকডোনাল্ড।
স্কট কলেজ মেলবোর্ন থেকে পড়াশোনা করার পর মেলবোর্ন বিশ্ববিদ্যালয়ে ভর্তি হন।
টমস ও ম্যাকডোনাল্ড তাঁদের রাজ্য দল ভিক্টোরিয়ার পক্ষে ব্যাটিং উদ্বোধনে মাঠে নামতেন। ঐ মৌসুমে একই ক্লাব দল ও মেলবোর্ন বিশ্ববিদ্যালয়ের পক্ষেও ব্যাটিং উদ্বোধনে নেমেছিলেন। খেলা থেকে অবসর নেয়ার পর টমস চিকিৎসাকর্মে ধাত্রীবিদ্যাবিশারদের ভূমিকায় অবতীর্ণ হলে ম্যাকডোনাল্ড জিম বার্কসের সাথে সফলতম উদ্বোধনী জুটি গড়তে সক্ষম হন। ১৯৫৮-৫৯ ও ১৯৬০-৬১ মৌসুমে ভিক্টোরিয়ার অধিনায়কেরও দায়িত্ব পালন করেন।
২৫ জানুয়ারি, ১৯৫২ তারিখে ওয়েস্ট ইন্ডিজের বিপক্ষে তাঁর টেস্ট অভিষেক ঘটে। সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে সতীর্থ ও উদ্বোধনী ব্যাটসম্যান জর্জ টমস-সহ রিচি বেনো’র একযোগে অভিষেক হয়েছিল। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল।
১৯৫৬ সালে ওল্ড ট্রাফোর্ড টেস্টে জিম লেকার ১৯ উইকেট পেয়েছিলেন যা জিম লেকারের টেস্ট নামে পরিচিতি পায়। উভয় ইনিংসে যথাক্রমে ৩২ ও ৮৯ রান সংগ্রহ করে সফরকারী অস্ট্রেলিয়া দলের সর্বোচ্চ রান সংগ্রহকারী ছিলেন তিনি। ১৯৫৮-৫৯ মৌসুমে ইংরেজ দলের বিপক্ষে অনুষ্ঠিত অ্যাশেজ সিরিজে নিজের খেলোয়াড়ী জীবনের স্বর্ণশিখরে আরোহণ করেন। টেস্ট ক্রিকেটের ইতিহাসে এক পঞ্জিকাবর্ষে সর্বাধিক রান তোলার কৃতিত্ব অর্জন করেন ১৯৫৯ সালে। অ্যাডিলেডে সিরিজের চতুর্থ টেস্টে ব্যক্তিগত সর্বোচ্চ ১৭০ রান তুলেন। তবে, দ্বিতীয় দিনের অধিকাংশ সময় রিটায়ার্ড হার্ট ছিলেন। মেলবোর্নের নিজ মাঠে অনুষ্ঠিত ৫ম টেস্টে দ্বিতীয় সেঞ্চুরি করেন।
১৯৬১ সালে ইংল্যান্ড সফরে যান। কিন্তু, কব্জির আঘাতের কারণে তাঁকে টেস্ট ক্রিকেট থেকে অবসরগ্রহণ করতে হয়।
সংক্ষিপ্তকালের জন্য বিদ্যালয়ে শিক্ষকতা করেন। বীমা প্রতিষ্ঠানের দালাল হিসেবে কাজ করার পর টেনিস অস্ট্রেলিয়ার নির্বাহী পরিচালক মনোনীত হন। ১৯৬০-এর দশক থেকে ১৯৭০-এর দশক পর্যন্ত এবিসি’র ক্রিকেট ধারাভাষ্যকার হিসেবে কাজ করেন।
তাঁর জ্যেষ্ঠ ভ্রাতা ইয়ান ম্যাকডোনাল্ড ও কাকাতো ভাই কিথ রিগ ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেছেন।
বাংলাদেশ সচিবালয়
সচিবালয় বা বাংলাদেশ সচিবালয় বাংলাদেশ সরকারের প্রশাসনিক সদর দপ্তর। বাংলাদেশ সরকারের সকল নির্বাহী বিভাগীয় কার্য সচিবালয়ে সম্পন্ন হয়। ১৯৪৭ সালে নির্মিত একগুচ্ছ ভবন নিয়ে সচিবালয় গঠিত , যা ১৯৭১ সাল পর্যন্ত পূর্ব পাকিস্তানের প্রাদেশিক সরকারের সচিবালয় হিসেবে কার্যরত ছিল।
চ্যাপলিন পরিবার
চ্যাপলিন পরিবার হল একটি বহুজাতিক অভিনয়শিল্পী পরিবার। তারা সিডনি চ্যাপলিন, চার্লি চ্যাপলিন ও জর্জ হুইলারের মাতা হান্নাহ হ্যারিয়েট পেডলিংহাম হিলের উত্তরসূরি।
কাদিস জেলা
কাদিস জেলা আফগানিস্তান এর বাদঘিজ প্রদেশ এর দক্ষিণ অংশে অবস্থিত একটি অন্যতম জেলা।পূর্বে জাওয়ান্দ জেলা, পশ্চিমে কালা আই নাউ, উত্তরে মুকুর এবং মুরঘাব জেলা। জেলাটির দক্ষিণে হেরাত প্রদেশ। কাদিস হচ্ছে এটির রাজধানী শহর।
চাহার আঈমাকের ফিরোজকো গোষ্ঠী কোন এক সময়ে এলাকাটি দখল করে নিয়েছিল।
বেইলি নোবেল
বেইলি এনন নোবেল (জন্ম অক্টোবর ১৩, ১৯৯০) একজন মার্কিন অভিনেত্রী, তবে সম্ভবতঃ তিনি মার্কিন টেলিভিশন চ্যানেল এইচবিওতে প্রচারিত ভ্যাম্পায়ার চিত্রনট্যমূলক ধারাবাহিক "দ্য ব্লাড" (২০১৩–২০১৪) এ একটি চিরিত্র সেরিফ এন্ডি বেলেফলেওরের অর্ধ-পরী কন্যা "এডিলিন বেলেফলেওর" হিসেবে অভিনয় করার জন্য এবং ২০০৮ সালে মুক্তিপ্রাপ্ত ফ্রেঞ্চ-কানাডিয়ান চলচ্চিত্র "মার্টারস" এর ২০১৫ সালের ২০১৫ সালে পুননির্মিত মার্কিন অধীরতামূলক চলচ্চিত্র "মার্টারস" এ "এনা এসাওয়ী" চরতিত্রে অভিনয় করার জন্য সবচেয়ে প্রকৃষ্ঠভাবে পরিচিতি লাভ করেন।
সন্ন্যাসী
সন্ন্যাসী হলো এমন এক ব্যক্তি বিশেষ যিনি কিছু ধর্মীয় আচার-আচরণ পালন করে থাকেন।
সন্ন্যাসী অর্থ যিনি সন্ন্যাস ব্রত, তথা, সংসার ত্যাগ করেছেন, গৃহত্যাগী বা বিরাগী। মূলতঃ সংসারত্যাগ করে যারা ঈশ্বরের চিন্তায় মগ্ন থাকে বা ভিক্ষুধর্ম অবলম্বন করে তাদের সন্ন্যাসী বলে। এর স্ত্রীলিঙ্গ হলোঃ সন্ন্যাসিনী।
বোলান গান
বোলান গান বা "বোলান" হল প্রধানত পশ্চিমবঙ্গের লোকগান তথা বাংলার এক প্রাচীন লোকগান। বোলান গান বাংলার লোকস্কৃতির একট অনন্য অবদান। এক সময় বীরভূম, নদিয়া, বর্ধমান, মুর্শিদাবাদের বিস্তীর্ণ এলাকায় বোলান গান প্রচলিত ছিল। বিশিষ্ট লোক সংস্কৃতি গবেষক "ওয়াকিল আহমেদ" তাঁর ‘বাংলার লোকস্কৃতি’ বইতে লিখেছেন, "বোলান গান বাঁধা হয় পালার আকারে। এতে লঘু, গুরু উভয় বিষয়েরই স্থান আছে। গুরু বিষয় খণ্ডগীতি, আর লঘু বিষয় রঙপাঁচালি নামে পরিচিত।" এখানে একটি দল যখন গায়, অন্য দল ধুয়া দেয়। এ ভাবেই এগিয়ে চলে বোলান।
তবে সময়ের সঙ্গে সঙ্গে বাংলার বেশির ভাগ লোকোগান, যেমন- ভাদু, আলকাপ প্রভৃতি লোকশিল্পের মতোই বোলানের ঐতিহ্যও ফিকে হয়ে এসেছে।
বঙ্গীয় শব্দকোষ থেকে জান যায় ‘বোলান’ শব্দের অর্থ সম্ভাষণ বা প্রবচন। মতান্তরে ‘বুলা’ বা ভ্রমণ থেকেও বোলান গানের উৎপত্তি হতে পারে বলে মনে করেন একদল লোক গবেষক। 
বাংলায় তুর্কি আক্রমণের পর থেকে শিবের গাজন উপলক্ষে বোলান গান গাওয়া শুরু হয়। বোলান গানের মূলত ৪টি প্রকার— দাঁড় বোলান, পালা বোলান, সখী বোলান ও শ্মশান বোলান।
বোলান গান একটি দল হিসাবে গাওয়া হয়। এই গান ঢোল এর বাজনার তালে গাওয়া হয়। ঢোল বাদকরা ঢোল বাজায় আর দলপতি গান করে। অনেক সময় এই গানের সঙ্গে নৃত্য শিল্পী থাকে যারা গানের তালে তালে নৃত্য করে। দলপতির সঙ্গে সহযোগিরাও গান করে। সহযোগিদের গান গাওয়াকে বলা হয় ধৌয়া তোলা। বোলানগান সামাজিন ও পৌরানিক বা দেবদেবীদের নিয়ে পালা আকারে উপস্থাপন করা হয়। পালা বাদার জন্য একজন থাকেন প্রতিটি দলে। দুর্গা ও শিবের বোলান পালা বেশ জনপ্রীয়। গাজনের অনুষ্ঠানে বোলান গান হিসাবে বোলান গান গাওয়া হয়।
আসরের শুরুতে গুরু বন্দনা করে বোলান গাইতে পছন্দ করেন নদিয়ার বোলান শিল্পীরা। এরই একটি নীচে দেখুন-
ওয়েস্টফেলিয়া শান্তিচুক্তি
ওয়েস্টফেলিয়া শান্তিচুক্তি হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের মে থেকে আগস্ট মাসের মধ্যে ওয়েস্টফেলিয়ায় স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়।
হিরাম কক্স
হিরাম কক্স (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তাঁর নামে নামকরণ করা হয়।
ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্ণর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে কক্সবাজার হিসেবে পরিচিতি লাভ করে।
কক্স এশিয়াটিক সোসাইটির সদস্য ছিলেন, তিনি এর সাময়িকী "এশিয়াটিক রিচার্সে" এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার "চারজন খেলোয়াড়ের খেলা"র উৎপত্তি সম্পর্কিত তাঁর তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত।
আচমত আলী খান
মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইউনাইটেড আর্টিস্ট্‌স
ইউনাইটেড আর্টিস্ট্‌স (ইংরেজি: United Artists) হল একটি মার্কিন চলচ্চিত্র ও টেলিভিশন বিনোদন স্টুডিও। ১৯১৯ সালে মারি পিকফোর্ড, চার্লি চ্যাপলিন, ডগলাস ফেয়ারব্যাঙ্কস ও ডি. ডব্লিউ. গ্রিফিথ এটি প্রতিষ্ঠা করেন। এই স্টুডিও প্রতিষ্ঠার ফলে তারা অন্য বাণিজ্যিক স্টুডিওর উপর নির্ভরশীল না হয়ে তাদের চলচ্চিত্রের উপর পূর্ণ নিয়ন্ত্রণ লাভ করে। ইউনাইটেড আর্টিস্ট্‌স পরবর্তী শতাব্দীতে বেশ কয়েকবার পুনঃনির্মাণ, কেনা ও বেচা হয়। বর্তমান কোম্পানিটি শুধু মূল কোম্পানির নামের উত্তরসূরি। ১৯৮১ সালে মেট্রো-গোল্ডউইন-মেয়ার (এমজিএম) স্টুডিওটিকে তাদের করে নেয়।
২০১৪ সালে ২২ সেপ্টেম্বর এমজিএম মার্ক বার্নেট ও রোমা ডাউনির বিনোদন কোম্পানি ওয়ান থ্রি মিডিয়া ও লাইটওয়ার্কার্স মিডিয়ার নিয়ন্ত্রণ লাভ করে, এবং পরে ইউনাইটেড আর্টিস্ট্‌স মিডিয়া গ্রুপ (ইউএএমজি) নামে ইউনাইটেড আর্টিস্ট্‌সের টিভি প্রযোজনা ইউনিটের যুক্ত হয়। পরের বছর ১৪ ডিসেম্বর এমজিএম ইউএএমজির পূর্ণ অধিকার লাভ করে এবং একে এমজিএম টেলিভিশন-এর সাথে যুক্ত করে।
কিস্টোন স্টুডিওজ
কিস্টোন স্টুডিওজ (ইংরেজি: Keystone Studios) ছিল মার্কিন যুক্তরাষ্ট্রের একটি চলচ্চিত্র স্টুডিও। এটি ক্যালিফোর্নিয়ার লস অ্যাঞ্জেলেসের এডেনডেল অবস্থিত ছিল, যা বর্তমানে ইকো পার্কের অংশ। ১৯১২ সালে ৪ জুলাই ম্যাক সিনেট (১৮৮০-১৯৬০) কিস্টোন পিকচার্স স্টুডিও নামে এই স্টুডিও প্রতিষ্ঠা করেন। অভিনেতা ও লেখক অ্যাডাম কেসেল (১৮৬৬-১৯৪৬), চার্লস ও. বোমান (১৮৭৪-১৯৩১) এবং ১৯০৯ সালে প্রতিষ্ঠিত নিউ ইয়র্ক মোশন পিকচার্স কোম্পানির মালিকগণ সিনেটকে সহায়তা করেন। কোম্পানিটি কয়েক বছর ক্যালিফোর্নিয়ার লস অ্যাঞ্জেলেসের গ্লেনডেল ও সিলভার লেকের পাশে চিত্র ধারণ করে এবং ১৯১২ থেকে ১৯১৫ সালে তাদের চলচ্চিত্রগুলো পরিবেশনা করত মিউচুয়াল ফিল্ম কর্পোরেশন।
মূল প্রধান দালানটি এখনো রয়ে গেলেও এটি চলচ্চিত্রের ইতিহাসের সম্পূর্ণ বন্ধ হয়ে যাওয়া প্রথম চলচ্চিত্র মঞ্চ ও স্টুডিও। এটি বর্তমানে লস অ্যাঞ্জেলেসের ইকো পার্কে ১৭১২ গ্লেনডেল বুলেভার্ডে অবস্থিত।
বলধা জাদুঘর
বলধা জাদুঘর বাংলাদেশের ঢাকার ওয়ারীতে খ্রিস্টান কবরস্থানের সন্নিকটে অবস্থিত যা ১৯২৫ সালে জমিদার নরেন্দ্র নারায়ণ রায় কর্তৃক ‘গৃহ-জাদুঘর’ হিসেবে প্রতিষ্ঠিত হয়। ১৯৪৪ সালে জমিদার মৃত্যুকালে উইল সম্পাদনের মাধ্যমে তার জমিদারি তহবিল থেকে জাদুঘর ও বাগানের সম্পূর্ণ ব্যয় নির্বাহের ব্যবস্থা করে যান।
আবাসিক ভবনের প্রথম তলায় ছিল প্রাচীনকালের শিল্পকর্মের প্রদর্শনী। বারান্দায় দুটি বিশাল কড়াই ছিল। মুদ্রা, পুঁতি ও শিল্প বিষয়ক গ্রন্থাবলির একটি মিশ্র সংগ্রহ দীর্ঘ, আয়তাকার হলঘরে রাখা হয়েছিল। দ্বিতীয় কক্ষে গ্রামীণ ও শহুরে জীবনযাত্রার নানা মডেল এবং গজদন্ত ও রুপার ঝালরের কারুকর্ম ছিলো। তৃতীয় কক্ষে ছিল অস্ত্রশস্ত্রের সমৃদ্ধ সংগ্রহ এবং চতুর্থ কক্ষে প্রবাল ও সামুদ্রিক প্রদর্শনদ্রব্য। এসব সংগ্রহ পরে ঢাকা জাদুঘরে স্থানান্তরিত হয়েছে। প্রায় একই সঙ্গে বলধা গার্ডেন নামে খ্যাত উদ্যানটিরও প্রতিষ্ঠা হয়।
বলধার জমিদার নরেন্দ্রনারায়ণ রায় চৌধুরী ১৯০৯ খ্রিস্টাব্দে বলধা গার্ডেনের সূচনা করেন। তিনি দুটি উদ্যান তৈরি করেন। প্রথম উদ্যানটির নাম রাখেন "সাইকী"। পরবর্তিতে তৈরি করা হয় দ্বিতীয় উদ্যান "সিবলী"। নরেন্দ্রনারায়ণ রায় চৌধুরীর মৃত্যুর পর কোনো এক সময়ে এ দুটি উদ্যানকে সম্মিলিতভাবে বলধা গার্ডেন নামে আখ্যায়িত করা হতে থাকে। ৩.৩৮ একর জায়গার উপর এই উদ্যান নির্মাণ করা হয়েছে।
যিএ যাহা কহু মোর ঢো
যিএ যাহা কহু মোর ঢো মৃত্যুঞ্জয় সাহু পরিচালিত ও সন্দিপ রাউতরায় প্রযোজিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়।
উইলো শিল্ডস
উইলো শিল্ডসের জন্ম, মার্কিন যুক্তরাষ্ট্রের নিউ মেক্সিকো রাজ্যের আলবাকার্কি শহরে, তিনি ক্যারি এবং রব শিল্ডসের কন্যা, তারা পেশায় শিল্পকলার শিক্ষক। তার একজন ভ্রাতুষ্পাচারী যমজ বোন রয়েছে, এবং একজন বড় ভাইও রয়েছে, তারা দুজন-ই অভিনয় শিল্পী।
২০০৮ সালে, শিল্ডের কাজ ছিল "লাস ভেগাস নিউ মেক্সিকো ১৮৭৫" নামক সংক্ষিপ্ত চলচ্চিত্রের ঘটনা বর্ননা করা। ২০০৯ সালে তিনি মার্কিন টেলিভিশন চ্যানেল ইউএসএ নেটওয়ার্ক এ প্রচারিত ধারাবাহিক "ইন দ্য প্রেইন সাইট" এর "ইন মাই হামবোলাডট ওপিনিয়ন" নামক শিরোনামের পর্বে লিসা রোগান চরিত্রটি ফুটিয়ে তোলেন এছাড়াও এই চরিত্রটি লিসা রয়্যাল নামেও পরিচিত ছিল, এবং ২০০৮ সালে "লাস ভেগাস নিউ মেক্সিকো ১৮৭৫" নামক ৭ মিনিটের ওয়েস্টার্ন সংক্ষিপ্ত চলচ্চিত্রে কন্ঠ প্রদান করেন, সেখানে তিনি একটি মেয়ের চরিত্র "যে একটি বন্দুক যুদ্ধ দেখছে" তার কন্ঠের ভূমিকায় কাজ করেন। ২০১১ সালে শিল্ডসকে, মার্কিন টেলিভিশন চ্যানেল সিবিএস এ প্রচারিত হলমার্ক হল অব ফেইমের ছোট পর্দার চলচ্চিত্র "বিয়ন্ড দ্য ব্লেক বোর্ড" এ অভিনয় করতে দেখা যায়, সেখানে তিনি এমিলি ভ্যানকেম্প চরিত্রে অভিনয় করেন। ছোট পর্দার চরচ্চিত্রটিতে তাকে "গ্রেইস" নামে একটি ঘর-বাড়িহীন শিশুর চরিত্রে অভিনয় করতে দেখা যায়।
শিল্ডস, জনপ্রিয় মার্কিন চলচ্চিত্র "দ্য হাঙ্গার গেমস" এ সহকারী ভূমিকায় অভিনয় করেন, তিনি চলচ্চিত্রটিতে প্রিমরোজ ইভেন্ডিন নামক চরিত্রটি ফুটিয়ে তোলেন। তিনি চলচ্চিত্রটির বাকি ধারাবাহিক সিক্যয়েল সমূহ, "", "", এবং "" তার এই একই চরিত্রটি পুনরায় অভিনয় করে যান। তিনি বলেন "চরিত্রটি সত্যিই যতই মজাদার হতে যাচ্ছে ঠিক ততটাই গড়ে উঠছে"। এছাড়াও শিল্ডস, "দ্য ওয়ান্ডার" এবং "এ্য ফল ফ্রম গ্রেস" নামক দুটি আসন্ন চলচ্চিত্রে অভিনয় করেছেন।
২০১৫ সালের ২৪ শে ফেব্রুয়ারী মাসে, মার্কিন নাচের প্রতিযোগিতামূলক অনুষ্ঠান "ডেন্সিং উইথ স্টারর্স" এর সিজন ২০ এ অংশগ্রহণকারী তারকাদের মধ্যে এতজন প্রতিযোগী হিসেবে শিল্ডসের নাম ঘোষণা করা হয়। তার পেশাদারী সহযোগী ছিলেন মার্কিন নৃত্য শিল্পী মার্ক ব্যালাস। মাত্র ১৪ বছর বয়সে, তিনিই ছিলেন অনুষ্ঠানটিতে অংশ নেয়া সর্বকালের সর্বকনিষ্ঠ প্রতিদ্বন্দ্বী, (মার্কিন অভিনেত্রী জেনদায়ার করা ইতিহাসও ভঙ্গ করেন , যিনি মূলত ১৬ বছর বয়সে সিজন ১৬তে একজন প্রতিযোগী হিসেবে অংশ নিয়েছিলেন)। তবে পুরো সিজন জুড়ে তারা বিচারকদ্বয় থেকে ধারাবাহিকভাবে উচ্চ নম্বর পাওয়ার পরেও, অতিশয় বেদনাদায়কভাবে ঘটনা মোড় নেয়, যুগলদ্বয় প্রতিযোগিতার সপ্তম সপ্তাহে এসে বাদ পরে যায়, (৭ম অবস্থানে থেকে প্রতিযোগিতা সমাপ্ত করে।)
১৯৩০ ধুবড়ী ভূমিকম্প
১৯৩০ ধুবড়ী ভূমিকম্প ভারতের (তৎকালীন ব্রিটিশ ভারত) ধুবড়ী জেলায় সংগঠিত হয়। এই ভূমিকম্পের মাত্রা ছিল ৭.১। ধুবড়ী এবং এর আশপাশের ভবনগুলো বেশি ক্ষতিগ্রস্থ হয়েছিল। এই ভূমিকম্পের ফলে তেমন প্রাণঘাতী ঘটেনি। ধুবড়ীর নিকটে রসি-ফরেল স্কেলে সর্বোচ্চ তীব্রতা ছিল IX ("মারাত্মক বিধ্বংসী")।
সানা মকবুল
সানা মকবুল হচ্ছেন একজন ভারতীয় মডেল এবং অভিনেত্রী। তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।
তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান "এমটিভি স্কুটি টিন ডিভা"য় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান ""-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক "কিতনি মোহাব্বত হ্যায়ের" দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক "ইস পেয়ার কো কেয়া নাম দু?"-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান "অর্জুনে" অভিনয় করেছেন।
তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।
২০১৪ সালে, তিনি তেলেগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।
ইবনে আল-মাজদী
শিহাব উদ্দীন ইবনে আল-মাজদী (; ১৩৫৯-১৪৪৭ ঈসায়ী) ছিলেন একজন মিশরীয় গণিতবিদ ও জ্যোতির্বিজ্ঞানী। গণিতশাস্ত্রে তার উল্লেখযোগ্য গ্রন্থটি হচ্ছে "বুক অব সাবস্টেন্স", ইবনে আল-বান্না'র রচিত গাণিতিক ক্রিয়াকলাপের সারাংশের একটি বৃহদাকার ব্যাখ্যা।